ΓΡΑΠΤΗ ΕΡΩΤΗΣΗ E-2094/00

υποβολή: Gianfranco Dell'Alba (TDI) προς την Επιτροπή

(28 Ιουνίου 2000)

Θέμα: Κοινοτικές διατάξεις που αφορούν φυτοπροστατευτικά προϊόντα

Λαμβάνονταςπόψη ότι τα άρθρα 84 και 85 της Συνθήκης της Ρώμης περί ιδρύσεως της Ευρωπαϊκής Οικονομικής Κοινότητας απαγορεύουν ρητώς την εκμετάλλευση δεσποζουσών θέσεων οι οποίες θα μπορούσαν να έχουν αρνητικές συνέπειες για τις τιμές και τα προϊόντα καθώς και για την ελεύθερη κυκλοφορία εμπορευμάτων διευκολύνοντας ενέργειες που έχουν ως στόχο να εμποδίζουν την είσοδο ή την παραμονή στην αγορά άλλων οικονομικών φορέων,

Αυτό ακριβώς είναι το περιεχόμενο της οδηγίας 91/414(1) του Συμβουλίου της 15ης Ιουλίου 1991 που αφορά την εμπορία φυτοπροστατευτικών προϊόντων και ιδιαίτερα του άρθρου 13 το οποίο παρέχει στους κατόχους των πληροφοριών οι οποίοι ταυτόχρονα είναι και παραγωγοί δραστικών ουσιών τη δυνατότητα να απαγορεύσουν στις αιτούσες επιχειρήσεις και ιδιαίτερα στις μικρομεσαίες, την πρόσβαση στα στοιχεία αυτά με συνέπεια την ανάκληση εκ μέρους των αρμοδίων αρχών των κρατών μελών των εγκρίσεων παραγωγής και πώλησης φυτοπροστατευτικών προϊόντων"

Είναι σε θέση η Επιτροπή να διευκρινίσει:

- κατά πόσον μπορούν να ληφθούν μέτρα για την προάσπιση των δραστηριοτήτων των μικρομεσαίων ευρωπαϊκών επιχειρήσεων στην περίπτωση κατά την οποία οι κάτοχοι των μελετών αρνηθούν στις αιτούσες επιχειρήσεις την πρόσβαση στα δεδομένα που αφορούν τις δραστικές ουσίες που απαριθμούνται στο παράρτημα Ι, ή να την επιτρέπουν μετά την ολοκλήρωση της διαδικασίας αναθεώρησης ή ζητώντας την καταβολή αστρονομικής αποζημίωσης,

- κατά πόσον θα πρέπει να καταβληθεί λογική αποζημίωση για τη χρήση των πληροφοριών εκ μέρους των μικρομεσαίων επιχειρήσεων με γνώμονα τον σεβασμό της αρχής της δικαιοσύνης κατ' αναλογία της συμμετοχής της επιχείρησης αυτής στην αγορά,

- κατά πόσοφίσταται ανάγκη τροποποίηση της οδηγία 91/414, καταργώντας εξ ολοκλήρου τον μηχανισμό προστασίας των πληροφοριών που αφορούν τιςφιστάμενες δραστικές ουσίες, λαμβάνονταςπόψη τις πραγματοποιηθείσες επενδύσεις προκειμένου να περιληφθούν οι ουσίες αυτές στο παράρτημα Ι ως μία εκ των συνιστωσών του κόστους παραγωγής και κατανέμοντας, στην τιμή πώλησης, το κόστος αυτό ανά μονάδα παραγωγής.

- ποίες συνέπειες θα προκύψουν για τις μικρομεσαίες επιχειρήσεις που διέπονται από την οδηγία 98/8/ΕΚ(2) η οποία αφορά την εμπορία βιοκτόνων και παρουσιάζει μεγάλες αναλογίες με την οδηγία 91/414.

(1) ΕΕ L 230 της 19.8.1991, σελ. 1.

(2) ΕΕ L 123 της 24.4.1998, σελ. 1.

Απάντηση του κ. Byrne εξ ονόματος της Επιτροπής

(19 Σεπτεμβρίου 2000)

Η οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων καθορίζει λεπτομερείς κανόνες, που είναι όμως πολύ περίπλοκοι, για την προστασία των δεδομένων. Τα κράτη μέλη πρέπει να εφαρμόζουν τις εν λόγω διατάξεις όταν χορηγούν εγκρίσεις για φυτοπροστατευτικά προϊόντα σε εθνικό επίπεδο. Οι κανόνες για την προστασία των δεδομένων εξυπηρετούν δύο συμφέροντα: αφενός, τα συμφέροντα επιχειρήσεων που βασίζονται στην έρευνα, οι οποίες επενδύουν σημαντικά ποσά στην ανάπτυξη των δραστικών ουσιών και θεμιτώς αναμένουν απόδοση των επενδύσεών τους και, αφετέρου, τα συμφέροντα μικρότερων εταιριών πουποβάλουν αίτηση έγκρισης αφού λήξει η περίοδος προστασίας των δεδομένων. Ενώ οι επιχειρήσεις που βασίζονται στην έρευνα παρέχουν καινοτομία, η παρουσία των μικρότερων επιχειρήσεων στην αγορά διασφαλίζει στους χρήστες λογικές τιμές.

Η Επιτροπή επεξεργάζεται προς το παρόν έγγραφο με κατευθυντήριες γραμμές για την ερμηνεία των κανόνων που αφορούν την προστασία δεδομένων. Το έγγραφο αυτό δεν έχει ολοκληρωθεί, εν μέρει λόγω του αμφισβητούμενου χαρακτήρα των σχετικών θεμάτων. Διεξάγονται συζητήσεις με τα κράτη μέλη και με τις ενώσεις που εκπροσωπούν τις μεγάλες και τις μικρές επιχειρήσεις προκειμένου να επιτευχθεί συμφωνία για το θέμα αυτό.

Η οδηγία 91/414/ΕΟΚ του Συμβουλίου δεν προβλέπειποχρεωτικό σύστημα από κοινού χρησιμοποίησης των δεδομένων.

Όπως αναφέρεται στο Λευκό Βιβλίο για την Ασφάλεια των Τροφίμων(1), η Επιτροπή έχει την πρόθεση ναποβάλει πρόταση για τροποποίηση της οδηγίας 91/414/ΕΟΚ κατά τα μέσα του 2002. Στην τροποποίηση αυτή θα ληφθείπόψη της το θέμα της προστασίας και της από κοινού χρησιμοποίησης των δεδομένων. Ωστόσο, η Επιτροπή αναγνωρίζει ότι οποιαδήποτε πρόταση για την τροποποίηση των διατάξεων σχετικά με την προστασία και την από κοινού χρησιμοποίηση των δεδομένων μπορεί πάλι να προκαλέσει διαφωνίες και συζητήσεις, ιδίως επειδή τα κράτη μέλη και ο τομέας της βιομηχανίας εξακολουθούν να μην συμφωνούν για το θέμα αυτό.

Όσον αφορά την οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για τη διάθεση βιοκτόνων στην αγορά, οι διατάξεις για την προστασία των δεδομένων είναι παρόμοιες με αυτές που περιέχονται στην οδηγία 91/414/ΕΟΚ και, επομένως, οι επιπτώσεις θα είναι ανάλογες στις μικρομεσαίες επιχειρήσεις που ασχολούνται με την τυποποίηση των βιοκτόνων προϊόντων, ακόμα και αν η οδηγία για τα βιοκτόνα προϊόντα περιέχει διατάξεις που επιτρέπουν στα κράτη μέλη να λάβουν μέτραπό ορισμένες συνθήκες.

Η οδηγία 98/8/ΕΚ δεν προβλέπει γενικόποχρεωτικό σύστημα από κοινού χρησιμοποίησης των δεδομένων. Ωστόσο το άρθρο 13 παράγραφος 2 προβλέπει ότι τα κράτη μέλη ενθαρρύνουν τους κατόχους προηγούμενων εγκρίσεων και τους αιτούντες να συνεργαστούν και να καταβάλουν κάθε δυνατή προσπάθεια προκειμένου να επιτύχουν συμφωνία για την από κοινού χρησιμοποίηση των πληροφοριών, ώστε να αποφεύγεται η επανάληψη των δοκιμών επί σπονδυλωτών.

Εάν, παρόλα αυτά, οι αιτούντες και οι κάτοχοι προηγούμενων εγκρίσεων του ίδιου προϊόντος δεν κατορθώσουν να συμφωνήσουν για την από κοινού χρησιμοποίηση των δεδομένων, τα κράτη μέλη μπορούν να θεσπίζουν εθνικά μέτρα, τα οποίαποχρεώνουν τους αιτούντες και τους κατόχους προηγούμενων εγκρίσεων που ευρίσκονται στην επικράτειά τους να χρησιμοποιούν από κοινού τα δεδομένα ώστε να αποφεύγεται η επανάληψη των δοκιμών επί σπονδυλωτών και να καθορίζουν τόσο τη διαδικασία για την χρησιμοποίηση των πληροφοριών όσο και την δίκαιη ισορροπία των συμφερόντων των ενδιαφερομένων.

Όπως προκύπτει από τις ανωτέρω εξηγήσεις οι οδηγίες 91/414/ΕΟΚ και 98/8/ΕΚ δεν μπορεί να θεωρηθεί ότι ενθαρρύνουν καταχρήσεις των δεσποζουσών θέσεων κατά την έννοια του άρθρου 82 (πρώην άρθρο 86) της συνθήκης ΕΚ.

(1) COM(1999)719 τελικό.